Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: 3. melléklet a 26/2011. (V. 27.) NEFMI rendelethez
Paragraph Index: 1004

4. Játékprogramok Szakiskolai előkészítés 9. Cél: Megismerni a számítógépes és az irodatechnikai környezetet, a számítógép és az irodatechnikai eszközök üzemeltetési rendjét, egészségügyi és balesetvédelmi szabályait. Megtanulni a számítógépek és az irodatechnikai eszközök gyakorlati alkalmazhatóságát a tanulásban, a játékban és a szabadidő eltöltésében. Elérni, hogy a megszerzett ismereteket képes legyen felhasználni a hétköznapi életben. Feladat: A számítástechnikai és az irodatechnikai eszközök részeinek, működésének alapszintű megismerése. A megismert eszközök szakszerű és biztonságos használatában kellő jártasság megszerzése, a kapcsolatos feladatok értelmezése és teljesítése. Elvárt teljesítmény: Ismerje fel a különböző számítástechnikai és irodatechnikai eszközöket és tartozékait. Tudja megmondani, hogy melyik eszközt mikor és hogyan kell használni. Tartsa be az eszközök használatakor a biztonsági előírásokat. Alapszinten tudja kezelni a számítógépet, a telefont, a faxot, a fénymásolót, a magnót és a lemezjátszót. Értékelés: Szöveges tájékoztató.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes